open-index/open-wikipedia-markdown huggingface dataset:
คอนเสิร์ต 15 ปี เมด อิน ไทยแลนด์

**คอนเสิร์ต 15 ปี เมด อิน ไทยแลนด์** เป็นคอนเสิร์ตใหญ่ครั้งหนึ่งของคาราบาว จัดขึ้นเนื่องในโอกาสครบรอบ 15 ปี ของการออกอัลบั้ม *[[เมด อิน ไทยแลนด์ (อัลบั้ม)|เมด อิน ไทยแลนด์]]* ซึ่งเป็นอัลบั้มชุดที่ 5 ของคาราบาว ที่ประสบความสำเร็จอย่างยิ่งและเป็นอัลบั้มที่สร้างชื่อเสียงให้กับคาราบาวเนื่องจากสามารถทำยอดขายอัลบั้มได้ถึง 5,000,000 ตลับ/ก็อปปี้ ซึ่งเป็นสถิติที่สูงที่สุดในประเทศไทย

คอนเสิร์ตครั้งนี้จัดขึ้นเมื่อวันที่ 25 ธันวาคม พ.ศ. 2542 ที่สนามราชมังคลากีฬาสถาน โดยเป็นการจัดคอนเสิร์ตครั้งแรกในสนามนี้ มีบริษัทกันตนา เป็นผู้จัดการแสดง ซึ่งคอนเสิร์ตครั้งนี้ถือว่าเป็นการรวมตัวกันอีกครั้งของสมาชิกวงทั้ง 7 คนในยุคคลาสสิกไลน์อัพ และเป็นครั้งแรกที่ได้ร่วมแสดงกับสมาชิกวงยุคหลัง

แต่คอนเสิร์ตครั้งนี้ ไม่มีการจัดวางที่นั่งบนพื้นสนามหญ้า ทำให้ผู้ชมต้องขึ้นไปนั่งหรือยืนชมการแสดงบนอัฒจันทร์เท่านั้น เพื่อที่จะได้ใช้สนามหญ้าในการแสดงของนักแสดงบนพื้นสนามหญ้า ทำให้มีระยะห่างจากผู้ชมและนักดนตรีบนเวทีพอสมควร เนื่องจากคณะผู้จัดกำหนดให้พื้นสนามเป็นสถานที่จัดการแสดงประกอบเพลง

ภายในคอนเสิร์ต มีผู้ดำเนินรายการคือ มาโนช พุฒตาล และ นัฏฐา ลอยด์ การแสดงแบ่งออกเป็น 2 ช่วงใหญ่ ๆ คือ ในช่วงแรกเป็นการแสดงเพลงของคาราบาวในชุดต่าง ๆ ก่อนจะถึงรายการของแขกรับเชิญ ซึ่งได้แก่ ก้าน แก้วสุพรรณ, ไวพจน์ เพชรสุพรรณ, ยุ้ย ญาติเยอะ และสีเผือก คนด่านเกวียน ที่ร้องเพลง *เด็กปั๊ม* และ *วณิพก* จากนั้นเป็นช่วงที่สอง ที่เป็นการแสดงเพลงทั้งหมดจากอัลบั้มเมด อิน ไทยแลนด์ และบางเพลงจากอัลบั้มอื่น ๆ โดยเริ่มจากเพลง *[[เมด อิน ไทยแลนด์]]* โดยวงคาราบาวเล่นเพลงนี้พร้อมกับการแสดงรำไทยประยุกต์ของนักแสดงบนพื้นสนามหญ้า และในช่วงการแสดงเพลง *เจ้าตาก* ซึ่งอยู่ในอัลบั้ม *[[ประชาธิปไตย (อัลบั้ม)|ประชาธิปไตย]]* มีการแสดงควงกระบองไฟและการฟันดาบแบบไทย โดยเพลงสุดท้ายก่อนจบการแสดง คือ *บัวลอย ([[ถึกควายทุย]] ภาค 5)*

บันทึกการแสดงครั้งนี้ได้ออกเผยแพร่และจัดจำหน่ายในรูปแบบเทปคาสเซตและวีซีดีเมื่อเดือนเมษายน พ.ศ. 2543 โดยบริษัท กระบือแอนด์โค และในปี พ.ศ. 2554 ทางบริษัท วอร์นเนอร์ มิวสิก ไทยแลนด์ ต้นสังกัดของวงในปัจจุบัน ได้นำวิดีโอบันทึกการแสดงสดครั้งนี้มาจัดจำหน่ายใหม่อีกครั้งในรูปแบบ วีซีดี และ ดีวีดี ในโอกาสครบรอบ 30 ปี ของวงคาราบาว

หลังจากเสร็จสิ้นคอนเสิร์ต 15 ปี เมด อิน ไทยแลนด์ วงคาราบาวได้ทิ้งระยะห่างการจัดคอนเสิร์ตใหญ่ไปนานถึงเกือบ 4 ปีเต็มด้วยกัน เนื่องจากการปรับปรุงสถานะของวงให้เป็นยุคปัจจุบัน รวมทั้งประกอบธุรกิจเครื่องดื่มชูกำลังยี่ห้อคาราบาวแดง ก่อนจะมีคอนเสิร์ตใหญ่อีกครั้ง คือ *[[20 ปี คาราบาว เรื่องราวของคน ดนตรี และเขาควาย]]* ระหว่างวันที่ 21 - 22 กุมภาพันธ์ พ.ศ. 2546 ที่ศูนย์การประชุมแห่งชาติสิริกิติ์

## รายชื่อเพลง
# ลุงขี้เมา
# กัญชา
# แร้งคอย
# ล้างบาง
# ทะเลใจ
# หนุ่มสุพรรณ
# แม่สาย
# คนเก็บฟืน
# บิ๊กเสี่ยว
# วณิพก : สีเผือก คนด่านเกวียน
# ปลาใหญ่ปลาน้อย
# สัญญาหน้าฝน
# เมด อิน ไทยแลนด์
# มหาลัย
# ลูกหิน
# ลูกแก้ว
# หำเทียม
# สองเฒ่าผู้ยิ่งใหญ่
# ราชาเงินผ่อน
# นางงามตู้กระจก
# เรฟูจี
# เจ้าตาก
# มนต์เพลงคาราบาว
# บัวลอย (ถึกควายทุย ภาค 5)

## อ้างอิง

15 ปี เมด อิน ไทยแลนด์
หมวดหมู่:กรุงเทพมหานครในปี พ.ศ. 2542
15 ปี เมด อิน ไทยแลนด์
หมู่เกาะสแปรตลี

thumb|250px|หมู่เกาะสแปรตลี

**หมู่เกาะสแปรตลี** (; ; ; ; ) เป็นดินแดนในทะเลจีนใต้ที่ประกอบด้วยเกาะ, เกาะเล็ก, เกาะปริ่มน้ำ และพืดหินใต้น้ำมากกว่า 100 แห่ง บางครั้งถูกจัดรวมเข้ากับอะทอลล์เก่า ตั้งอยู่ระหว่างประเทศเวียดนาม ประเทศฟิลิปปินส์ ประเทศจีน ประเทศมาเลเซีย และประเทศบรูไน ประกอบด้วยพื้นที่ที่เป็นผืนแผ่นดินน้อยกว่า 4 ตารางกิโลเมตร แต่ครอบคลุมพื้นที่มหาสมุทรมากกว่า 425,000 ตารางกิโลเมตร ผืนแผ่นดินเหล่านี้เป็นเกาะขนาดเล็กที่อยู่ห่างไกล ไม่มีประชาชนตั้งถิ่นฐาน และไม่มีความสำคัญทางเศรษฐกิจในตัวเอง แต่มีความสำคัญในการกำหนดอาณาเขตดินแดนระหว่างประเทศ  และเป็นแหล่งสำคัญในกิจการประมง นอกจากนี้ยังมีการสำรวจพบน้ำมันดิบและแก๊สธรรมชาติ

ปัจจุบัน เกาะ 45 เกาะในหมู่เกาะสแปรตลีเป็นที่ตั้งกองกำลังทหารของกองทัพเวียดนาม สาธารณรัฐประชาชนจีน ไต้หวัน มาเลเซีย ฟิลิปปินส์ และบรูไน เพื่อเป็นการยืนยันสิทธิในพื้นที่พิพาท ซึ่งเป็นข้อขัดแย้งมาแต่เดิมระหว่างอินโดจีนของฝรั่งเศส สาธารณรัฐจีน ไต้หวัน และญี่ปุ่น มาตั้งแต่ก่อนสงครามโลกครั้งที่สอง

## ดูเพิ่ม
* กรณีพิพาทหมู่เกาะสแปรตลี
* ข้อพิพาทดินแดนในทะเลจีนใต้

## อ้างอิง

## แหล่งข้อมูลอื่น

* 
* Mariner's page of the Spratly Islands
* Map showing the claims
* A tabular summary about the Spratly and Paracel Islands
* &nbsp;, โดย Vietnam Ministry of Foreign Affairs
* 


หมวดหมู่:เกาะในมหาสมุทรแปซิฟิก
สแปรตลี
สแปรตลี
สแปรตลี
สแปรตลี
สแปรตลี
หมวดหมู่:เกาะที่เป็นข้อพิพาทในทวีปเอเชีย
หมวดหมู่:อาณาเขตที่เป็นข้อพิพาทในทวีปเอเชีย
หมวดหมู่:อาณาเขตที่เป็นข้อพิพาทในเอเชียตะวันออกเฉียงใต้
หมวดหมู่:กรณีพิพาทเรื่องอาณาเขตจีน
หมวดหมู่:กรณีพิพาทเรื่องอาณาเขตบรูไน
หมวดหมู่:กรณีพิพาทเรื่องอาณาเขตฟิลิปปินส์
หมวดหมู่:กรณีพิพาทเรื่องอาณาเขตมาเลเซีย
หมวดหมู่:กรณีพิพาทเรื่องอาณาเขตเวียดนาม
หมวดหมู่:กรณีพิพาทเรื่องอาณาเขตสาธารณรัฐจีน
จังหวัดแอนต์เวิร์ป

**แอนต์เวิร์ป** () หรือ **อันต์แวร์เปิน** () เป็นจังหวัดที่อยู่ทางเหนือที่สุดของประเทศเบลเยียม ตั้งอยู่ทางตะวันออกของจังหวัดอีสต์ฟลานเดอส์ ทางเหนือของจังหวัดเฟลมิชบราบันต์ ทางตะวันตกของจังหวัดลิมบืร์คในประเทศเบลเยียม ทางใต้ของจังหวัดนอร์ทบราบันต์และจังหวัดเซลันด์ของประเทศเนเธอร์แลนด์

จังหวัดแอนต์เวิร์ปมีเมืองหลวงชื่อเดียวกัน และมีพื้นที่ 2,876 ตารางกิโลเมตร แบ่งออกเป็น 3 เขต ซึ่งแบ่งออกเป็นเทศบาลรวม 70 เทศบาล

จังหวัดแอนต์เวิร์ปเป็นที่ตั้งของท่าเรือแอนต์เวิร์ปซึ่งเป็นศูนย์กลางทางเศรษฐกิจของจังหวัด และมีทางหลวงยุโรปสาย E313, E19 และ E34 ตัดผ่าน นอกจากนี้ยังมีรถไฟความเร็วสูงเชื่อมต่อสถานีรถไฟแอนต์เวิร์ป-เซ็นทรัลกับบรัสเซลส์และอัมสเตอร์ดัม แม่น้ำสายหลักของจังหวัดคือแม่น้ำสเกลต์ที่เชื่อมต่อท่าเรือแอนต์เวิร์ปกับทะเลเหนือ และคลองอาลแบร์ที่เชื่อมต่อแม่น้ำสเกลต์ในจังหวัดแอนต์เวิร์ปและแม่น้ำเมิซในจังหวัดลีแยฌเข้าด้วยกัน

## เขตการปกครอง
จังหวัดแอนต์เวิร์ปประกอบด้วย 3 เขต () และ 3 เขตตุลาการ () ได้แก่ เขตแอนต์เวิร์ป เขตเมเคอเลิน และเขตตืร์นเฮาต์

ไฟล์:ArrAntwerpenLocatie.png|เขตแอนต์เวิร์ป
ไฟล์:ArrMechelenLocatie.png|เขตเมเคอเลิน
ไฟล์:ArrTurnhoutLocatie.png|เขตตืร์นเฮาต์


และแบ่งย่อยเป็น 70 เทศบาล () ดังแผนที่นี้
ไฟล์:AntwerpenGemeenten.png

## อ้างอิง

## แหล่งข้อมูลอื่น

* เว็บไซต์อย่างเป็นทางการของจังหวัดแอนต์เวิร์ป


แอนต์เวิร์ป
หมวดหมู่:แคว้นเฟลมิช
กล้วยไม้เที่ยงคืน

**กล้วยไม้เที่ยงคืน** () เป็นตอนสุดท้ายของนวนิยายกำลังภายในชุด ชอลิ้วเฮียง
ซึ่งในตอนนี้ไม่มีบทบาทของชอลิ้วเฮียงเลย แต่เป็นการศึกของบุคคลสองกลุ่ม ซึ่งผู้นำของบุคคลกลุ่มหนึ่งมีความสัมพันธ์ กับ ชอลิ้วเฮียงอยู่บ้างรวมทั้งการปรากฏตัวของ ตัวละครในเรื่องชอลิ้วเฮียงบางคน 

ผลงานการประพันธ์ของยอดนักประพันธ์นวนิยายแนวกำลังภายใน โกวเล้ง ซึ่ง น.นพรัตน์ ได้นำมาแปลเป็นภาษาไทยใช้ชื่อว่า กล้วยไม้เที่ยงคืน โดยชอลิ้วเฮียงตอนนี้ได้ถูกนำมาสร้างเป็นภาพยนตร์จอเงินคือเวอร์ชันที่ออกฉายเมื่อปี ค.ศ. 1982 ซึ่งนำแสดงโดย เจิ้งเส้าชิว

หมวดหมู่:บันเทิงคดีกำลังภายใน
หมวดหมู่:งานเขียนของโก้วเล้ง
หมวดหมู่:ชอลิ้วเฮียง
หมู่เกาะซีชา

**หมู่เกาะซีชา** (, *ซีชาฉฺวินเต่า*), **หมู่เกาะฮหว่างซา** () หรือ **หมู่เกาะพาราเซล** () เป็นกลุ่มเกาะอยู่ในเขตมณฑลไห่หนาน ประเทศจีน และเป็นดินแดนพิพาทที่ถูกอ้างสิทธิโดยประเทศเวียดนามและไต้หวัน พื้นที่หมู่เกาะถูกครอบครองบางส่วนโดยจีนมาตั้งแต่คริสต์ศตวรรษที่ 7 ในสมัยราชวงศ์ถังและราชวงศ์ซ่ง และบางส่วนโดยเวียดนามมาตั้งแต่คริสต์ศตวรรษที่ 15 ต่อมาเมื่อเกิดการสู้รบกันเมื่อวันที่ 20 มกราคม พ.ศ. 2517 ระหว่างสาธารณรัฐประชาชนจีนกับเวียดนามใต้ จีนได้ครอบครองพื้นที่ทั้งหมด แต่ก็ยังถูกโต้แย้งโดยเวียดนาม

พื้นที่หมู่เกาะประกอบด้วยหินโสโครก เนินทราย และเกาะขนาดเล็กมากกว่า 30 แห่ง ตั้งอยู่ระหว่างชายฝั่งทะเลของเวียดนาม จีน ห่างจากเกาะไห่หนานไปทางทิศตะวันออกเฉียงใต้ประมาณ 180 ไมล์ทะเล ครอบคลุมพื้นที่มหาสมุทรประมาณ 15,000 ตารางกิโลเมตร

## ภูมิศาสตร์
thumb|600px|ที่ตั้งของหมู่เกาะซีชาที่แสดงนิคมที่สำคัญของสาธารณรัฐประชาชนจีน
* พิกัดภูมิศาสตร์: 
* ชายฝั่ง: 
* ภูมิอากาศ: เขตร้อน
* ระดับความสูง:
** *จุดต่ำสุด:* ทะเลจีนใต้ ความสูงที่ระดับน้ำทะเล
** *จุดสูงสุด:* ไม่ทราบสถานที่ตั้งบนเกาะร็อกกี ความสูง 
* ทรัพยากรณ์ธรรมชาติ: ปลา, ปะการัง, อาจมีน้ำมันและก๊าซสำรอง 
* ภัยพิบัติธรรมชาติ: ไต้ฝุ่น

### ภูมิอากาศ

## อ้างอิง

### ข้อมูล

* (1686) Do Ba Cong Dao (translated by Buu Cam), "Toan Tap Thien Nam Tu Chí Lo Do Thu ", Hong Duc Ban Do, Saigon, 1962.
* (1776) Le Quí Don (translated by Le Xuan Giao), "Phu Bien Tap Luc", Saigon, 1972.
* (1821) Phan Huy Chu (translated by Nguyen Tho Duc), "Lich Trieu Hien Chuong Loai Chí", Saigon, 1972.
* (1837) Jean Louis TABERD, "Note on the Geography of Cochinchina", Journal of the Royal Asiatic Society of Bengal, Calcutta, Vol. VI, 9/1837.
* (1838) Jean Louis TABERD, "Additional Notice on the Geography of Cochinchina", Journal of the Royal Asiatic Society of Bengal, Calcutta, Vol. VII, 4/1838, pp&nbsp;317–324.
* (1849) GUTZLAFF, "Geography of the Cochinchinese Empire", Journal of The Geographical Society of London, vol the 19th, p.&nbsp;93.
* (1999) Vietnamese Claims to the Truong Sa Archipelago. Todd C. Kelly, August 1999.
* (????) Dr. Phan Van Hoang's historical and geographical analysis on Vietnam and China's claims on the Paracels – Vietnamese language link
* (2017) 

## อ่านเพิ่ม
*Menon, Rajan, "Worry about Asia, Not Europe", *[[The National Interest]]*, Sept–Oct 2012 Issue, September 11, 2012
*
*
*
*
*
*
*
*
*
*
*
*
*
*
*
*

## แหล่งข้อมูลอื่น

* CIA World Factbook for Paracel Islands
* Territorial claims in the Spratly and Paracel Islands
* 


หมวดหมู่:เกาะในมหาสมุทรแปซิฟิก
ซีชา
ซีชา
ซีชา
ซีชา
หมวดหมู่:เกาะที่เป็นข้อพิพาทในทวีปเอเชีย
หมวดหมู่:อาณาเขตที่เป็นข้อพิพาทในเอเชียตะวันออกเฉียงใต้
หมวดหมู่:กรณีพิพาทเรื่องอาณาเขตจีน
หมวดหมู่:กรณีพิพาทเรื่องอาณาเขตสาธารณรัฐจีน
หมวดหมู่:กรณีพิพาทเรื่องอาณาเขตเวียดนาม
หมวดหมู่:เอเชียตะวันออกเฉียงใต้ภาคพื้นสมุทร
มัตสึยามะ

**มัตสึยามะ** () เป็นเมืองหลวงของจังหวัดเอฮิเมะบนเกาะชิโกกุ ประเทศญี่ปุ่น ก่อตั้งขึ้นเมื่อวันที่ 15 ธันวาคม พ.ศ. 2432 ตั้งอยู่ทางทิศตะวันออกเฉียงเหนือของจังหวัด บริเวณที่ราบโดโงะ ใน พ.ศ. 2553 มีจำนวนประชากร 516,637 คน

มัตสึยามะมีชื่อเสียงในเรื่องบ่อน้ำร้อนและเป็นที่ตั้งของบ่อน้ำร้อนโดโงะ โรงอาบน้ำที่เก่าแก่ที่สุดในญี่ปุ่น ซึ่งเป็นสถานที่ที่ได้รับความนิยมเป็นอันดับที่สองรองจากปราสาทมัตสึยามะ

## อ้างอิง

## แหล่งข้อมูลอื่น

* เว็บไซต์ทางการ (ญี่ปุ่น)
* เว็บไซต์ทางการ (อังกฤษ)
* Sophia Club  An NPO that creates a friendly environment for foreigners
* Matsuyama Declaration
* CityMayors.com city profile by Mayor Nakamura

หมวดหมู่:นครในจังหวัดเอฮิเมะ
โอกาซากิ

thumb|ถนนสายหนึ่งในโอกาซากิ

**โอกาซากิ** () เป็นนครในจังหวัดไอจิ ประเทศญี่ปุ่น มีขนาดพื้นที่ทั้งสิ้น 387.20 ตารางกิโลเมตร ในปี 2022 มีจำนวนประชากร 383,602 คน

## ภูมิศาสตร์
โอกาซากิอยู่ในที่ราบชายฝั่งทางตะวันออกเฉียงใต้ของจังหวัดไอจิ ทางตะวันออกเฉียงเหนือสภาพพื้นที่สูงขึ้นเป็นเนินลูกคลื่น ประมาณร้อยละ 60 ของพื้นที่เป็นป่าและยังคงมีประชากรอยู่ประปราย

โอกาซากิห่างจากโตเกียวไปทางทิศตะวันตกเฉียงใต้ประมาณ 

### ภูมิอากาศ
โอกาซากิมีลักษณะภูมิอากาศคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน *Cfa*)  อุณหภูมิเฉลี่ยทั้งปีในโอกาซากิอยู่ที่  ปริมาณน้ำฝนเฉลี่ยต่อปีอยู่ที่  โดยมีเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ  และต่ำสุดในเดือนมกราคมที่ประมาณ 

### เทศบาลข้างเคียง
* จังหวัดไอจิ
** นครโทโยกาวะ
** นครชินชิโระ
** นครโทโยตะ
** นครนิชิโอะ
** เมืองโคตะ
** นครอันโจ
** นครกามาโงริ

## ประชากร
ตามข้อมูลการสำรวจสำมะโนประชากรของญี่ปุ่น จำนวนประชากรของโอกาซากิเพิ่มขึ้นอย่างต่อเนื่องในช่วง 60 ปีที่ผ่านมา การเติบโตของประชากรอย่างรวดเร็วนี้สะท้อนให้เห็นถึงอัตราการว่างงานที่ต่ำ รวมถึงที่อยู่อาศัยราคาไม่แพงใกล้นาโกยะ จากจำนวนประชากรทั้งหมดในเดือนพฤศจิกายน ค.ศ. 2019 มีชาวต่างชาติ 12,581 คน (ร้อยละ 2.92 ของทั้งหมด เทียบกับค่าเฉลี่ยทั่วประเทศที่ร้อยละ 1.55) มีทั้งหมด 71 สัญชาติ รวมถึงมีผู้ที่ลงทะเบียนเป็นบุคคลไร้สัญชาติ โดยจำนวนกว่าครึ่งเป็นคนสัญชาติบราซิล สัญชาติที่มีจำนวนอย่างมีนัยสำคัญอื่น ๆ เช่น เกาหลี จีน และฟิลิปปินส์

## อ้างอิง

## แหล่งข้อมูลอื่น
* 
* เว็บไซต์ทางการ ในภาษาญี่ปุ่น

หมวดหมู่:นครในจังหวัดไอจิ
ศรชัย มนตริวัต

พลตรี **ศรชัย มนตริวัต** หรือ **เสธ.นิด** (เกิด 1 ธันวาคม พ.ศ. 2488) อดีตสมาชิกสภาผู้แทนราษฎร แบบสัดส่วน สังกัดพรรคเพื่อไทย อดีตรัฐมนตรีช่วยว่าการกระทรวงมหาดไทย ในรัฐบาลบรรหาร ศิลปอาชา และอดีตเลขาธิการพรรคนำไทย พลตรี ศรชัย เป็นนักการเมืองคนสนิทของพลเอก ชวลิต ยงใจยุทธ

## ประวัติ
ศรชัย มนตริวัต เกิดเมื่อวันที่ 1 ธันวาคม พ.ศ. 2488 ที่อำเภอท่าม่วง จังหวัดกาญจนบุรี เป็นบุตรของพลตำรวจตรี ขุนพิชัยมนตริวัต กับนางองุ่น มนตริวัต สำเร็จการศึกษาชั้นมัธยมจากโรงเรียนสันติราษฎร์วิทยาลัย และปริญญาตรีสาขารัฐศาสตร์ จากมหาวิทยาลัยไอดาโอ ประเทศสหรัฐอเมริกา ด้านครอบครัวสมรสกับ พันตรีหญิง รำไพพรรณ มนตริวัต (เสียชีวิต)

## การทำงาน
ศรชัย มนตริวัต เคยเป็นสมาชิกสภาผู้แทนราษฎรจังหวัดกาญจนบุรี ตั้งแต่ปี พ.ศ. 2538 ถึงปี พ.ศ. 2548 สังกัดพรรคนำไทย พรรคความหวังใหม่ และพรรคไทยรักไทย ตามลำดับ ต่อมาในการเลือกตั้ง พ.ศ. 2550 จึงได้ลงสมัคร ส.ส. ในระบบสัดส่วน สังกัดพรรคพลังประชาชน ซึ่งต่อมาย้ายมาสังกัดพรรคเพื่อไทย

ในการเลือกตั้ง พ.ศ. 2554 ได้ลงมัคร ส.ส.ในเขตเลือกตั้งที่ 2 จังหวัดกาญจนบุรี สังกัดพรรคเพื่อไทย แต่ไม่ได้รับการเลือกตั้ง พ่ายให้กับนายฉัตรพันธ์  เดชกิจสุนทร จากพรรคประชาธิปัตย์

ศรชัย มนตริวัต เคยดำรงตำแหน่งสำคัญทางการเมืองหลายตำแหน่งอาทิ รัฐมนตรีช่วยว่าการกระทรวงมหาดไทย ระหว่างปี พ.ศ. 2538 ถึง พ.ศ. 2539 ในรัฐบาลของนายบรรหาร ศิลปอาชา เป็นรองเลขาธิการนายกรัฐมนตรีฝ่ายการเมือง ในปี พ.ศ. 2540 เป็นเลขานุการผู้นำฝ่ายค้านฯ พ.ศ. 2541 และเป็นเลขานุการรัฐมนตรีว่าการกระทรวงกลาโหม (พลเอก ชวลิต ยงใจยุทธ) ปี พ.ศ. 2544

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอท่าม่วง
หมวดหมู่:ทหารบกชาวไทย
หมวดหมู่:นักการเมืองจากจังหวัดกาญจนบุรี
หมวดหมู่:สมาชิกสภาผู้แทนราษฎรจังหวัดกาญจนบุรี
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคนำไทย
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:บุคคลจากโรงเรียนสันติราษฎร์วิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สนามกีฬาไซตามะ 2002

**สนามกีฬาไซตามะ 2002** (; ) หรือมักเรียกสั้น ๆ ว่า**สนามกีฬาไซตามะ** () หรือ**ไซซูตะ** () เป็นสนามฟุตบอล

สนามกีฬาไซตามะ 2002 สร้างขึ้นสำหรับฟุตบอลโลก 2002 โดยเฉพาะ เป็นสนามที่ใช้แข่งขันฟุตบอลโดยเฉพาะที่มีขนาดใหญ่ที่สุดในเอเชีย และมักได้รับเลือกให้ใช้เป็นสนามแข่งฟุตบอลนัดเหย้าของทีมชาติญี่ปุ่นนัดสำคัญหลายครั้ง อันเนื่องมาจากความปรารถนาของผู้นิยมกีฬาฟุตบอลเอง ปัจจุบัน สนามกีฬาไซตามะ 2002 ใช้เป็นที่จัดการแข่งขันนัดเหย้าของสโมสรฟุตบอลเจลีก (J. League football clubs) ของทีมฟุตบอลอูราวะ เรดไดมอนส์ (Urawa Red Diamonds)

## ที่ตั้ง
ตั้งอยู่ที่เขตมิโดริ นครไซตามะ จังหวัดไซตามะ อยู่ห่างจากสถานีรถไฟอูราวะ-มิโซโนะ () ใช้เวลาเดินทางโดยการเดินประมาณสิบห้าถึงยี่สิบนาที

## การเดินทาง
### รถไฟ
โดยสารรถไฟสายไซตามะลงที่สถานีอูราวะ-มิโซโนะ ()

### รถยนต์
หากเดินทางจากพื้นที่โตเกียวใช้ทางด่วนสายโทโฮกุ () ออกที่อูราวะ () ใช้เวลาอีกสิบนาทีก็จะถึงสนาม

## ประวัติ
สนามกีฬาไซตามะ 2002 สร้างโดยบริษัท () โดยเริ่มโครงการใน ค.ศ. 1987 เมื่อแรกได้ออกแบบให้รองรับผู้ชมสี่หมื่นคน ต่อมาขยายเป็นหกหมื่นคน และก่อสร้างแล้วเสร็จในเดือนกันยายน ค.ศ. 2001 เพื่อใช้จัดฟุตบอลโลก 2002 โดยเฉพาะ เมื่อสร้างเสร็จพบว่าจุคนได้หกหมื่นสามพันเจ็ดร้อยคน แต่เนื่องจากเหตุผลในการแบ่งฟากผู้ชม จึงจุคนได้จริงเพียงหกหมื่นสองพันสามร้อยคน ในฟุตบอลโลก 2002 นั้น สนามกีฬาดังกล่าวได้ใช้สำหรับการแข่งขันสี่คู่ รวมถึงคู่ญี่ปุ่นกับเบลเยียมซึ่งแข่งประเดิมเทศกาล กับคู่รอบรองชนะเลิศระหว่างบราซิล-ตุรกี

### การแข่งขันฟุตบอลโลกปี 2002 ที่ใช้สนามแห่งนี้

บราซิลเข้าชิงชนะเลิศกับเยอรมนีโดยบราซิลสามารถเอาชนะเยอรมัน 2-0 ที่สนามโยโกฮามะ เมื่อวันที่ 30 มิถุนายน 2002

## จุดเด่น
* สนามฟุตบอลที่ใหญ่ที่สุดของประเทศญี่ปุ่น
* สนามหญ้าธรรมชาติ กว้างหกสิบแปดเมตร และยาวหนึ่งร้อยห้าเมตร
* ความจุหกหมื่นสามพันเจ็ดร้อยที่นั่ง โดยเป็นที่สำหรับผู้พิการหนึ่งร้อยห้าสิบที่
* มีบันไดเลื่อนเก้าจุด
* มีลิฟต์สิบเอ็ดจุด โดยเป็นของผู้พิการเจ็ดจุด
* มีจอภาพขนาดใหญ่ สูงสิบเมตร ยาวยี่สิบเมตร ติดตั้งไว้สองจอ
* มีระบบไฟส่องสว่างกว่าสองพันดวง
* มีระบบเก็บกักน้ำฝนไว้ใช้ 
* ผลิตกระแสไฟฟ้าด้วยแสงอาทิตย์ได้

## อ้างอิง

## แหล่งข้อมูลอื่น

* เว็บทางการ 
*  ชมบรรยากาศในสนาม 

หมวดหมู่:สนามกีฬาฟุตบอลโลก 2002
หมวดหมู่:สิ่งก่อสร้างในไซตามะ
หมวดหมู่:สนามกีฬาในโอลิมปิกฤดูร้อน 2020
เดรากาซีข่าน

**เดรากาซีข่าน**  () เป็นเมืองในแคว้นปัญจาบ ประเทศปากีสถาน ตั้งอยู่บนฝั่งแม่น้ำสินธุ มีพื้นที่ราว 5,306 ตร.ไมล์ (13,740 ตร.กม.) มีโรงผลิตซีเมนต์ กาซี ข่าน บุตรชายหัวหน้าเผ่าบาลูซีเป็นผู้สร้างเมืองนี้ในคริสต์ศตวรรษที่ 15

หมวดหมู่:เมืองในแคว้นปัญจาบ
โยนิ (แก้ความกำกวม)

**โยนิ** หรือ **โยนี** อาจหมายถึง
* โยนิ สัญลักษณ์ของอวัยวะสืบพันธุ์เพศหญิงตามความเชื่อฮินดูโบราณ
* โยนิ (ศาสนาพุทธ) กำเนิดทั้งสี่ของสิ่งมีชีวิตทั้งหลายตามความเชื่อของพุทธศาสนา
* โยนิโสมนสิการ การพิจารณาโดยแยบคายในพุทธศาสนา
* โยะนินโชงิ หมากรุกญี่ปุ่น

## บุคคล
* โยนาทัน เนทันยาฮู (ค.ศ. 1946–1976) ผู้บัญชาการทหารอิสราเอล
ฟ่าน ปิงปิง

**ฟ่าน ปิงปิง** (, เกิด 16 กันยายน ค.ศ. 1981) เป็นนักแสดงชาวจีน หลังจากแสดงนำในละครอิงประวัติศาสตร์เรื่อง *[[องค์หญิงกำมะลอ]]* (1998–1999) จุดที่ฟ่านแจ้งเกิดได้มาจากภาพยนตร์ทำรายได้ถล่มทลายของเฟิง เสี่ยวกัง เรื่อง *[[โส่วจี]]* (2003) ซึ่งทำให้เธอได้รับรางวัล Hundred Flowers Award สาขานักแสดงนำหญิงยอดเยี่ยม

## ประวัติ
ฟ่าน ปิงปิงจบการศึกษาจากสถาบันสอนการแสดงเซี่ยจิ้นเหิงทง จากเซี่ยงไฮ้ จากนั้นเธอได้รับบทบทเด่นในภาพยนตร์เรื่อง *[[บ้านนี้มีสิงโต คำรามรักให้ลั่นโลก|The Lion Roars]]* ในปี ค.ศ. 2002 ซึ่งถือได้ว่าเป็นบทเด่นขึ้นมา โดยมีนักแสดงนำเป็นนักแสดงที่มีชื่อเสียง คือ กู่ เทียนเล่อ และจาง ป๋อจือ และ *[[คู่ใหญ่พายุฟัด 2|Twins Effect 2]]* ในปีถัดมา

ในปี ค.ศ. 2006 จากภาพยนตร์เรื่อง *[[เกมรัก หักหลัง|Lost in Beijing]]* ที่เธอเป็นนักแสดงนำ ประสบความสำเร็จอย่างยิ่ง แต่ว่าภาพยนตร์เรื่องนี้ก็มีเสียงวิพากษ์วิจารณ์ตามมากมายและถูกห้ามฉายในประเทศจีนอีกด้วย

ในขณะที่ผลงานเพลง เธอได้ร้องเพลงประกอบซีรีส์ที่แสดงหลายเรื่อง และได้ออกอัลบั้มชุด "กังกังไคสื่อ" ออกมาวางแผงไม่ถึงสัปดาห์ก็ขึ้นชาร์จอันดับต้น ๆ 

ในต้นปี ค.ศ. 2011 มีการจัดอันดับรายได้ของนักแสดงจีน (รวมทั้ง 3 ประเทศ ได้แก่ จีน, ไต้หวัน และฮ่องกง) ที่อายุต่ำกว่า 30 ปี ปรากฏว่า ฟ่าน ปิงปิง เป็นผู้ทำรายได้เป็นอันดับที่ 1 ซึ่งในปี ค.ศ. 2010 เธอทำเงินไปได้ถึง 62.5 ล้านหยวน (ประมาณ 284 ล้านบาท) โดยแบ่งเป็นค่าตัวจากงานแสดง 6 ล้านหยวน, รายได้จากการเป็นพรีเซนเตอร์โฆษณาสินค้า 32.5 ล้านหยวน และค่าตัวในการออกงานอีเวนต์ต่าง ๆ อีก 24 ล้านหยวน

นอกจากนี้แล้ว เธอยังได้ร่วมแสดงใน *[[X-men]]* ภาพยนตร์แอ๊คชั่นซูเปอร์ฮีโร่สัญชาติฮอลลีวู้ดของมาร์เวลคอมิกส์  ภาคต่อของ *[[X-เม็น ศึกมนุษย์พลังเหนือโลก|X-men]]* และ*[[X-men 2]]* ออกฉายในปี ค.ศ. 2013 แต่บทบาทของเธอจะเข้าฉายเฉพาะในประเทศจีนเท่านั้น

ในกลางปี ค.ศ. 2015 ฟ่าน ปิงปิง ได้เป็นนักแสดงหญิงที่ทำรายได้สูงสุดในโลกเป็นอันดับที่ 4 โดยทำรายได้ไปทั้งสิ้น 21 ล้านเหรียญสหรัฐ (ประมาณ 749 ล้านบาท) และนับเป็นนักแสดงหญิงเพียงคนเดียวที่มิใช่ชาวตะวันตกที่ติดอันดับ

## ผลงาน

### ภาพยนตร์

### ละครโทรทัศน์

## อ้างอิง

## แหล่งข้อมูลอื่น

* 

หมวดหมู่:นักแสดงจีน
หมวดหมู่:นักร้องจีน
หมวดหมู่:นักแสดงฮ่องกง
หมวดหมู่:นักร้องฮ่องกง
หมวดหมู่:บุคคลจากชิงเต่า
หมวดหมู่:นักแสดงหญิงชาวจีนในศตวรรษที่ 20
หมวดหมู่:นักแสดงหญิงชาวจีนในศตวรรษที่ 21
รอยัลรัมเบิล (2002)

**รอยัลรัมเบิล (2002)** เป็นรายการ เพย์-เพอร์-วิว ของ เวิลด์เรสต์ลิงเฟดดิเรชั่น จัดขึ้นวันที่ 20 มกราคม ค.ศ. 2002 ที่ แอตแลนตา, รัฐจอร์เจีย โดยรวมนักมวยปล้ำจากสมาคม เวิลด์เรสต์ลิงเฟดดิเรชั่น ไว้ทั้งหมด

## ผลการปล้ำ

### รายชื่อผู้ที่เข้าร่วมแมตช์ รอยัลรัมเบิล 30 คน
ทุกๆ 2 นาที จะมีนักมวยปล้ำออกมาครั้งละ 1 คน เท่านั้น

## ดูเพิ่ม
* รอยัลรัมเบิล
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น

*เว็บไซต์อย่างเป็นทางการ

หมวดหมู่:รอยัลรัมเบิล
หมวดหมู่:มวยปล้ำอาชีพในปี พ.ศ. 2545
วารสารศาสตร์ข้อมูล

**วารสารศาสตร์ข้อมูล** () เป็นกระบวนการทางวารสาร ที่มีฐานอยู่บนการวิเคราะห์และคัดกรองชุดข้อมูลขนาดใหญ่ โดยมีจุดประสงค์เพื่อการสร้างข่าวขึ้นมาชิ้นหนึ่ง
มันไม่เหมือนกับ **[[วารสารศาสตร์ฐานข้อมูล]]** ซึ่งส่วนมากใช้สำหรับการรายงานข่าวสืบสวนสอบสวน วารสารศาสตร์ข้อมูลจัดการกับข้อมูลเปิดที่เผยแพร่ฟรีออนไลน์ และวิเคราะห์มันด้วยเครื่องมือโอเพนซอร์ส ความแตกต่างที่สำคัญอีกประการหนึ่งคือ วารสารศาสตร์ข้อมูลมุ่งหวังที่จะนำเสนอบริการสาธารณะที่มีคุณค่า ช่วยให้ผู้บริโภค ผู้บริหาร และผู้กำหนดนโยบายสามารถรับรู้รูปแบบข้อมูลและตัดสินใจอย่างรอบรู้ การทำเช่นนี้จึงเป็นช่องทางใหม่ให้นักข่าวได้มีส่วนร่วมอย่างมีความหมายต่อประโยชน์สาธารณะ 

## นิยาม
ตามที่สถาปนิกสารสนเทศและนักวารสารมัลติมีเดีย Mirko Lorenz ได้นิยามไว้ วารสารศาสตร์ข้อมูลคือ "ขั้นตอนการทำงาน" ที่ประกอบไปด้วยองค์ประกอบดังนี้: "การเจาะลึก" ลงไปในข้อมูล โดยการเก็บเล็กผสมน้อยข้อมูลจากที่ต่าง ๆ ทำความสะอาดมัน และจัดโครงสร้างให้มัน, "การกรอง" โดยขุดหาข้อมูลที่เฉพาะเจาะจง, "การวาดภาพจากข้อมูล" และ "ทำให้เป็นรายงานข่าว" กระบวนการนี้สามารถขยายเพิ่มเติมเพื่อจัดเตรียมผลลัพธ์สารสนเทศที่แต่บุคคลแต่ละคนสนใจหรือความสนใจของสาธารณะในวงกว้าง

นักเขียนและนักอบรมวารสารศาสตร์ข้อมูล Paul Bradshaw อธิบายกระบวนการของวารสารศาสตร์ข้อมูลเอาไว้ในลักษณะเดียวกัน: ข้อมูลจะต้องถูก *ค้นพบ* ซึ่งอาจต้องใช้ความเชี่ยวชาญพิเศษ เช่น MySQL หรือภาษาโปรแกรมไพทอน จากนั้นจึง *ซักถาม* ข้อมูล ซึ่งต้องการความเข้าใจภาษาเฉพาะวงการและความรู้ทางสถิติ, และในขั้นสุดท้าย *ทำให้เห็นเป็นภาพ* และ *ผสมคลุกเคล้า* กับสารสนเทศอื่น ๆ ด้วยความช่วยเหลือจากเครื่องมือโอเพนซอร์ส

500px

## เครื่องมือ
ตัวข้อมูลสามารถดึงมาใช้ได้โดยตรงจากฐานข้อมูลภาครัฐ เช่น data.gov, data.gov.uk และ World Bank Data API
หรือใช้วิธียื่นคำร้องขอข้อมูลจากหน่วยงานรัฐ ผ่านกฎหมายว่าด้วยเสรีภาพข่าวสาร (Freedom of Information) เช่น พระราชบัญญัติข้อมูลข่าวสารของทางราชการ พ.ศ. 2540 ของประเทศไทย คำร้องบางอย่างถูกขอและรวบรวมผ่านเว็บไซต์อย่างเว็บไซต์ "What Do They Know" ของสหราชอาณาจักร

เครื่องมือโอเพนซอร์สต่าง ๆ เช่น Google Refine, ScraperWiki, ปลั๊กอินไฟร์ฟ็อกซ์ OutWit Hub และ Google Spreadsheets อนุญาตให้เราอัปโหลด สกัด และจัดรูปแบบข้อมูลได้

แอปพลิเคชันอย่าง Many Eyes หรือ Tableau Public สามารถใช้เพื่อสร้างภาพจากข้อมูล ในรูปของกราฟและแผนภูมิ 
Yahoo! Pipes และ Open Heat Map เป็นตัวอย่างของเครื่องมือที่จะช่วยสร้างแผนที่โดยใช้ข้อมูลจากตารางคำนวณ

## ดูเพิ่ม
* วารสารศาสตร์ฐานข้อมูล
* วารสารศาสตร์เชิงคำนวณ
* ข้อมูลแบบเปิด
* โอเพนซอร์ส
* Open Knowledge
* กฎหมายเสรีภาพข่าวสาร
* การสร้างภาพสารสนเทศ

## อ้างอิง

## แหล่งข้อมูลอื่น
### รายการโต๊ะข้อมูลของหนังสือพิมพ์ต่าง ๆ

* Data Desk, The Los Angeles Times
* Datablog, เดอะการ์เดียน

### รายการองค์กรที่สนใจเรื่องวารสารศาสตร์ข้อมูล
* Open Knowledge Foundation
* European Journalism Centre ศูนย์วารสารศาสตร์ยุโรป
* OWNI
* ABZV (เยอรมนี) 

หมวดหมู่:วารสารศาสตร์
จังหวัดเฟลมิชบราบันต์

**เฟลมิชบราบันต์** () หรือ **ฟลามส์-บราบันต์** () เป็นจังหวัดหนึ่งของแคว้นเฟลมิชซึ่งเป็นหนึ่งในสามแคว้นของประเทศเบลเยียม ตั้งอยู่ทางตะวันออกของจังหวัดอีสต์ฟลานเดอส์ ทางใต้ของจังหวัดแอนต์เวิร์ป ทางตะวันตกของจังหวัดลิมบืร์ค ทางตะวันตกเฉียงเหนือของจังหวัดลีแยฌ ทางเหนือของจังหวัดวอลลูนบราบันต์ ทางตะวันออกเฉียงเหนือของจังหวัดแอโน และล้อมรอบพื้นที่ทั้งหมดของแคว้นนครหลวงบรัสเซลส์

จังหวัดเฟลมิชบราบันต์มีเมืองหลวงชื่อเลอเฟิน และมีพื้นที่ 2,118 ตารางกิโลเมตร แบ่งออกเป็น 2 เขต ซึ่งแบ่งออกเป็นเทศบาลรวม 65 เทศบาล แม่น้ำสายหลักของจังหวัดคือแม่น้ำเดเมอร์และแม่น้ำแซ็นเนอ

จังหวัดเฟลมิชบราบันต์ตั้งขึ้นในวันที่ 1 มกราคม ค.ศ. 1995 จากการแยกอดีตจังหวัดบราบันต์เป็น 3 ส่วน ได้แก่ จังหวัดเฟลมิชบราบันต์, จังหวัดวอลลูนบราบันต์ และแคว้นนครหลวงบรัสเซลส์ซึ่งไม่ขึ้นอยู่กับจังหวัดใด

## เขตการปกครอง
จังหวัดเฟลมิชบราบันต์ประกอบด้วย 2 เขต () ได้แก่ เขตเลอเฟินทางตะวันออกและเขตฮัลเลอ-ฟิลโฟร์เดอทางตะวันตก

ไฟล์:Arrondissement Leuven Belgium Map.png|เขตเลอเฟิน
ไฟล์:Arrondissement Halle-Vilvoorde Belgium Map.png|เขตฮัลเลอ-ฟิลโฟร์เดอ


แบ่งเป็นเขตตุลาการ () ได้ 1 เขตกับส่วนหนึ่งของเขตบรัสเซลส์ ได้แก่ เขตตุลาการเลอเฟินและเขตตุลาการบรัสเซลส์ซึ่งมีขอบเขตในเขตฮัลเลอ-ฟิลโฟร์เดอและแคว้นนครหลวงบรัสเซลส์

ไฟล์:Arrondissement Leuven Belgium Map.png|เขตตุลาการเลอเฟิน
ไฟล์:Arrondissement Brussel-Halle-Vilvoorde Belgium Map.png|เขตตุลาการบรัสเซลส์


และแบ่งย่อยเป็น 65 เทศบาล () โดย 30 เทศบาลอยู่ในเขตเลอเฟิน และอีก 35 เทศบาลอยู่ในเขตฮัลเลอ-ฟิลโฟร์เดอ ดังแผนที่นี้
ไฟล์:Municipalities Flemish-Brabant Belgium Map - Number.svg

## อ้างอิง

## แหล่งข้อมูลอื่น

* เว็บไซต์อย่างเป็นทางการของจังหวัดเฟลมิชบราบันต์ 


เฟลมิชบราบันต์
หมวดหมู่:แคว้นเฟลมิช
เปลื้อง ฉายรัศมี

**เปลื้อง ฉายรัศมี**  ศิลปินแห่งชาติ พ.ศ. 2529 สาขาศิลปะการแสดง (ดนตรีอีสานพื้นบ้าน-โปงลาง) เป็นนักดนตรีที่มีความสามารถพิเศษสามารถเล่นและถ่ายทอดดนตรีพื้นบ้านอีสานได้เกือบทุกชนิดโดยเฉพาะ "โปงลาง" และเป็นผู้ศึกษา ค้นคว้า ปรับปรุงและพัฒนาโปงลางตลอดระยะเวลา 40 ปี จนทำให้ "เกราะลอ" ซึ่งเป็นเพียงสิ่งที่ใช้ตีไล่นก กา ตามไร่นาพัฒนามาเป็น "โปงลาง" ที่มีเสียงไพเราะ กังวาน และให้ความรู้สึกของความเป็นพื้นบ้านอีสาน เป็นที่นิยมและยอมรับกันว่า "โปงลาง" เป็นเครื่องดนตรีเอกลักษณ์ของภาคอีสานเคียงคู่กับ "แคน"

## ประวัติ
**ครูเปลื้อง ฉายรัศมี** เป็นบุตรของ นายคง และนางนาง ฉายรัศมี เกิดเมื่อวันที่ 25 ต.ค. 2475 ที่บ้านเลขที่ 7 บ้านนา ต.ม่วงมา อ.เมืองกาฬสินธุ์ จ.กาฬสินธุ์ จบชั้นประถมศึกษาปีที่ 4 จากโรงเรียนบ้านนา ชีวิตครอบครัวสมรสกับ นางยุพิน ฉายรัศมี และช่วยกันทำมาหากิน มีบุตรชาย 2 คนและหญิง 1 คน เสียชีวิตเมื่อวันที่ 2 ธันวาคม 2550 

### ประวัติการทำงาน
พ.ศ. 2502 – พ.ศ. 2510 ทำงานเป็นลูกจ้างชั่วคราวที่โครงการเขื่อนลำปาว

พ.ศ. 2516 สอบบรรจุลูกจ้างประจำสำนักงานป่าไม้จังหวัดกาฬสินธุ์ ทำงานถึงปี 2519 ก็ลาออกมาทำอาชีพส่วนตัว 

พ.ศ. 2520 เข้าทำงานที่สำนักงานชลประทาน จังหวัดอุบลราชธานี

พ.ศ. 2524 ย้ายมาทำงานที่อ่างเก็บน้ำห้วยมโน บ้านนาอำเภอเขาวง จังหวัดกาฬสินธุ์ และทำงานเป็นครูพิเศษสอนดนตรีพื้นบ้านที่วิทยาลัยนาฏศิลป์กาฬสินธุ์

## ผลงาน/เกียรติประวัติ
นายเปลื้อง ฉายรัศมี เป็นนักดนตรีอีสานที่มีความสามารถเป็นพิเศษคือ สามารถเล่น สอน และทำเครื่องดนตรีอีสานได้ทุกชนิดที่สำคัญที่สุดคือ เป็นผู้ที่ได้ศึกษาค้นคว้าปรับปรุงและพัฒนาโปงลางมาตลอดระยะเวลา 40 ปี จนทำให้ กอลอ (เกราะลอ) ซึ่งแต่เดิมเป็นเพียงกระบอกไม้ที่ใช้ตีไล่นกกาตามหัวไร่ปลายนา หรือขอลอที่ใช้ตีบอกเวลา บอกเหตุในหมู่บ้านธรรมดา กลายมาเป็นเครื่องดนตรีที่เป็นสัญลักษณ์ของจังหวัดกาฬสินธุ์ ได้รับการเชิดชูเป็นมรดกทางวัฒนธรรมอันล้ำค่า ด้วยเหตุนี้นายเปลื้อง ฉายรัศมี จึงได้รับยกย่องเชิดชูเกียรติเป็น ศิลปินแห่งชาติ สาขาศิลปะการแสดง (ดนตรีพื้นบ้าน) ประจำปี พ.ศ. 2529

## เครื่องราชอิสริยาภรณ์

## อ้างอิง

## แหล่งข้อมูลอื่น
*  
* หมากกะโหล่ง มีลักษณะคล้ายโปงลาง
* วงโปงลางกาฬสินธุ์ วงเครื่องดนตรีอีสานโดยนำเอาโปงลางร่วมเล่นด้วยเป็นวงแรก
* วงหมากกะโหล่ง วงดนตรีประกอบด้วยหมากกะโหล่ง โปงลางไม้ โปงลางเหล็ก 
* วงโปงลางสะออน ลูกศิษย์ของครูเปลื้อง

หมวดหมู่:ศิลปินแห่งชาติสาขาศิลปะการแสดง
หมวดหมู่:บุคคลจากอำเภอเมืองกาฬสินธุ์
หมวดหมู่:นักโปงลาง
หมวดหมู่:ครูชาวไทย
หมวดหมู่:ศิลปินพื้นบ้าน
หมวดหมู่:ผู้ได้รับเครื่องราชอิสริยาภรณ์ จ.ม.
โนบิสุเกะ (แก้ความกำกวม)

โนบิสุเกะ (ญี่ปุ่น: ノビスケ Nobisuke) อาจหมายถึง

***[[โนบิ โนบิสุเคะ|โนบิ โนบิสุเกะ (พ่อ)]] ** พ่อของโนบิตะ สามีของโนบิ ทามาโกะ
***[[โนบิ โนบิสุเกะ]] ** ลูกของโนบิตะ กับ ชิซุกะ
เกลียวคู่กรดนิวคลีอิก

[thumb|200px|บริเวณของโมเลกุลกรดนิวคลีอิกที่เข้าคู่กันจะถูกเชื่อมเข้าด้วยกันและสร้างโครงสร้างเกลียวคู่ซึ่งยึดเข้าด้วยกันโดย[คู่เบส (อณูพันธุศาสตร์)|คู่เบส]]
ในชีววิทยาโมเลกุล คำว่า**เกลียวคู่** หมายถึงโครงสร้างซึ่งเกิดขึ้นจากโมเลกุลกรดนิวคลีอิกสองเส้น อย่างเช่น ดีเอ็นเอและอาร์เอ็นเอ โครงสร้างเกลียวคู่ของกรดนิวคลีอิกเป็นผลมาจากโครงสร้างทุติยภูมิ และเป็นองค์ประกอบสำคัญในการกำหนดโครงสร้างตติยภูมิของมัน คำดังกล่าวได้ถูกใช้อย่างกว้างขวางภายหลังการตีพิมพ์บทความ เกลียวคู่: การบรรยายส่วนบุคคลการค้นพบโครงสร้างของดีเอ็นเอ (The Double Helix: A Personal Account of the Discovery of the Structure of DNA) โดยเจมส์ วัตสัน

เกลียวคู่ดีเอ็นเอเป็นพอลิเมอร์ที่หมุนกันเป็นวงของกรดนิวคลีอิก ซึ่งเชื่อมเข้าด้วยกันด้วยนิวคลีโอไทด์ ในบี-ดีเอ็นเอ ซึ่งเป็นโครงสร้างดีเอ็นเอที่พบได้มากที่สุด เกลียวคู่จะเวียนไปทางขวามือโดยมีนิวคลีโอไทด์ 10-15 นิวคลีโอไทด์ต่อรอบ โครงสร้างเกลียวคู่ของดีเอ็นเอประกอบด้วยร่องใหญ่และร่องเล็กอย่างละหนึ่งที่ ซึ่งร่องใหญ่จะมีความกว้างมากกว่าร่องเล็ก ความแตกต่างของความกว้างของร่องใหญ่และร่องเล็กนั้นเป็นผลมาจากโปรตีนจำนวนมากซึ่งเชื่อมกับดีเอ็นเอทำให้ร่องใหญ่กว้างขึ้น

## ประวัติ
แบบจำลองเกลียวคู่ของโครงสร้างดีเอ็นเอนั้นได้รับการตีพิมพ์เป็นครั้งแรกในวารสารเนเจอร์โดยเจมส์ ดี. วัตสัน และฟรานซิส คริก ในปี ค.ศ. 1953 โดยอาศัยภาพถ่ายการเลี้ยวเบนรังสีเอ็กซ์ของดีเอ็นเอที่สำคัญ ซึ่งมีชื่อว่า "โฟโต 51" จากโรซาลินด์ แฟรงคลิน ในปี ค.ศ. 1952 ตามมาด้วยภาพถ่ายดีเอ็นเอที่มีความชัดเจนยิ่งขึ้นโดยเรย์มอนด์ กอซลิง, มอริส วิลคินส์, อเล็กซานเดอร์ สโตกส์ และเฮอร์เบิร์ต วิลสัน เช่นเดียวกับข้อมูลทางเคมีและชีวเคมีการเข้าคู่กันของเบสโดยเออร์วิน ชาร์กาฟฟ์ แบบจำลองก่อนหน้านั้นเป็นแบบจำลองเกลียวสาม

คริก วิลคินส์ และวัตสันต่างก็ได้รับรางวัลโนเบลสาขาการแพทย์ประจำปี 1962 สำหรับการมีส่วนค้นพบดังกล่าว (แฟรงคลินได้เสียชีวิตไปแล้ว ไม่สามารถถูกเสนอชื่อเข้าชิงรางวัลได้)

## อ้างอิง

หมวดหมู่:ดีเอ็นเอ
เรือประจัญบานเทียร์พิทซ์

**เรือประจัญบาน''เทียร์พิทซ์*** () เป็นเรือประจัญบานลำที่สองใน[[เรือประจัญบานชั้นบิสมาร์ค|ชั้นเรือบิสมาร์ค]] เข้าประจำการใน*ครีคส์มารีเนอ*ของ[[นาซีเยอรมนี]]ในช่วง[[สงครามโลกครั้งที่สอง]] เรือนี้ได้รับการตั้งชื่อตาม[[อัลเฟรท ฟ็อน เทียร์พิทซ์|จอมพลเรือ ฟ็อน เทียร์พิทซ์]] ผู้วางรากฐาน[[กองทัพเรือจักรวรรดิเยอรมัน]] เรือเทียร์พิทซ์เริ่มต่อที่อู่ทหารเรือเมืองวิลเฮ็มส์ฮาเฟิน (*Kriegsmarinewerft Wilhelmshaven'') เมื่อเดือนพฤศจิกายน ค.ศ. 1936 และขึ้นประจำการในเดือนกุมภาพันธ์ ค.ศ. 1941 โดยมีศักดิ์เป็นเรือผู้น้องของเรือประจัญบานบิสมาร์ค แต่มีระวางน้ำหนักกว่าเรือบิสมาร์คราว 2,000 ตัน ซึ่งนั่นทำให้เรือเทียร์พิทซ์กลายเป็นเรือประจัญบานที่หนักที่สุดที่ชาติในทวีปยุโรปเคยสร้างมา เรือเทียร์พิทซ์ถูกจมลงโดยระเบิดของเครื่องบินอังกฤษเมื่อวันที่ 12 พฤศจิกายน ค.ศ. 1944 บริเวณเกาะสปิตส์เบอร์เกนในมหาสมุทรแอตแลนติก

## ดูเพิ่ม
* เรือประจัญบานบิสมาร์ค

## อ้างอิง



หมวดหมู่:เรือประจัญบานชั้นบิสมาร์ค
หมวดหมู่:เรือที่ต่อในเยอรมนี
หมวดหมู่:เรือที่ต่อในวิลเฮ็ลมส์ฮาเฟิน
หมวดหมู่:เรือประจัญบาน
ท
หมวดหมู่:เรือรบเยอรมันในสงครามโลกครั้งที่สอง
หมวดหมู่:เรือประจัญบานในสงครามโลกครั้งที่สอง
ท
หมวดหมู่:เรือในสังกัดกองทัพเรือเยอรมัน
หมวดหมู่:เรืออับปางในสงครามโลกครั้งที่สอง
หมวดหมู่:เรือที่ถูกจมโดยเครื่องบินสหราชอาณาจักร
หมวดหมู่:เรือประจัญบานที่ถูกจมโดยเครื่องบิน
หมวดหมู่:ปฏิบัติการและยุทธการบินนาวี
หมวดหมู่:ฟลีตแอร์อาร์ม
หมวดหมู่:อัลเฟรท ฟ็อน เทียร์พิทซ์
เจบีแอล

**เจบีแอล** เป็นผู้ผลิตอุปกรณ์เครื่องเสียงสัญชาติอเมริกัน มีสำนักงานใหญ่ในลอสแอนเจลิส รัฐแคลิฟอร์เนีย สหรัฐอเมริกา เจบีแอล มุ่งมั่นตอบสนองความต้องการของลูกค้าทั้งในกลุ่มผู้ใช้งานทั่วไปและกลุ่มมืออาชีพ ตลาดมืออาชีพ ครอบคลุมกลุ่มลูกค้าดังต่อไปนี้ สตูดิโอ/ระบบเสียงถาวร/ระบบเสียงสำหรับการทัวร์คอนเสิร์ต/ระบบเสียงแบบพกพา/การผลิตเพลง/ดีเจ/โรงภาพยนตร์ ตลาดเครื่องเสียงภายในบ้าน ประกอบด้วย เครื่องขยายเสียง ลำโพง และหูฟังระดับไฮเอนด์ สำหรับทั้งการใช้งานภายในบ้านและในรถยนต์ เจบีแอลมีเจ้าของคือฮาร์แมน อินเตอร์เนชั่นแนล ซึ่งเป็นบริษัทในเครือของซัมซุง อิเลคทรอนิกส์

เจบีแอลก่อตั้งโดยเจมส์ บูลล็อก แลนซิง วิศวกรเสียงและนักออกแบบลำโพงชาวอเมริกันที่รู้จักกันเป็นอย่างดีในการก่อตั้ง เจบีแอล โดยนำมาจากชื่อย่อของเขา ก่อนหน้านี้เขาได้ก่อตั้งแลนซิง ซึ่งอัลเทคซื้อไปเพื่อก่อตั้ง อัลเทค แลนซิง

## ประวัติ
แลนซิงและเคน เด็คเกอร์ ซึ่งเป็นหุ้นส่วนทางธุรกิจของเขาก่อตั้งบริษัทในปี 1927 ในลอสแอนเจลิส โดยผลิตไดรเวอร์ลำโพงขนาด 6 และ 8 นิ้วสำหรับคอนโซลวิทยุและชุดวิทยุ บริษัทมีชื่อว่า *Lansing Manufacturing Company* ตั้งแต่วันที่ 1 มีนาคม 1927

ในปี 1933 ดักลาส เชียเรอร์ หัวหน้าแผนกเสียงของเมโทร-โกลด์วิน-เมเยอร์ ซึ่งไม่พอใจกับลำโพงของเวสเทิร์นอิเล็กทริก และบริษัทวิทยุแห่งอเมริกา จึงตัดสินใจพัฒนาลำโพงของตัวเอง จอห์น ฮิลเลียร์ด โรเบิร์ต สตีเฟนส์ และจอห์น เอฟ. แบล็กเบิร์น ร่วมเป็นส่วนหนึ่งของทีมที่พัฒนา เชียเรอร์ฮอร์น พร้อมกับแลนซิงแมนูแฟคเจอริงที่เป็นผู้รับผิดชอบในการผลิตไดรเวอร์ความถี่สูงรุ่น 285 และไดรเวอร์ความถี่ต่ำรุ่น 15XS เชียเรอร์ฮอร์น มอบประสิทธิภาพเสียงที่เหนือระดับ เวสเทิร์นอิเล็กทริก และวิทยุแห่งอเมริกา ได้รับสัญญาในการผลิตบริษัทละ 75 เครื่อง เวสเทิร์นอิเล็กทริกตั้งชื่อให้ระบบของพวกเขาว่า Diaphonics และวิทยุแห่งอเมริกาได้นำไปใช้ในเครื่อง RCA Photophones ของพวกเขา

## วิวัฒนาการของลำโพง JBL

ไฟล์:JBL Paragon.jpg|ลำโพงของ JBL ในยุค 70 (รุ่น D44000Paragon)
ไฟล์:JBL speaker, 2021.jpg|ลำโพงของ JBL ในปัจจุบัน
ไฟล์:JBL Charge 4 1v2.jpg


## อ้างอิง

หมวดหมู่:บริษัทอิเล็กทรอนิกส์
หมวดหมู่:บริษัทผู้ผลิตที่ก่อตั้งในปี พ.ศ. 2489
หมวดหมู่:ผู้ผลิตหูฟัง
เรือหลวงปรินส์ออฟเวลส์ (53)

**เรือหลวง''ปรินส์ออฟเวลส์'' (53)** เป็นเรือประจัญบานชั้นพระเจ้าจอร์จที่ 5 แห่งกองทัพเรือหลวง เคยร่วมรบในการรบครั้งสำคัญในสงครามโลกครั้งที่สอง รวมไปถึงยุทธนาวีช่องแคบเดนมาร์กต่อเรือประจัญบานบิสมาร์ค ปฏิบัติการคุ้มกันขบวนเรือในทะเลเมดิเตอร์เรเนียน จนกระทั่งปฏิบัติการครั้งสุดท้ายและถูกจมในทะเลจีนใต้ ใกล้มลายูเมื่อปี ค.ศ. 1941

## ดูเพิ่ม
* การจมของเรือหลวงปรินส์ออฟเวลส์และรีพัลส์

หมวดหมู่:เรือประจัญบานชั้นคิงจอร์จที่ 5 (ค.ศ. 1939)
หมวดหมู่:เรือประจัญบาน
หมวดหมู่:เรือประจัญบานในสงครามโลกครั้งที่สอง
ป
หมวดหมู่:เรือในสังกัดกองทัพเรือสหราชอาณาจักร
ป
หลวง
หมวดหมู่:เรือที่ต่อในอังกฤษ
หมวดหมู่:เรืออับปางในสงครามโลกครั้งที่สอง
หมวดหมู่:เรืออับปางในทะเลจีนใต้ระหว่างสงครามโลกครั้งที่สอง
หมวดหมู่:เรือที่ถูกจมโดยเครื่องบินญี่ปุ่น
หมวดหมู่:เรือประจัญบานที่ถูกจมโดยเครื่องบิน
หมวดหมู่:ยุทธนาวีที่ช่องแคบเดนมาร์ก
หมวดหมู่:อุบัติเหตุทางทะเลในเดือนธันวาคม พ.ศ. 2484
เชกีตินโยนยา

thumb|สถานที่ตั้งในรัฐมีนัชเจไรช์

**เชกีตินโยนยา** () เป็นนครบาลในรัฐมีนัชเจไรช์ ประเทศบราซิล ตั้งอยู่ห่างจากเบลูโอรีซองชี เมืองหลวงของรัฐไป 582 กิโลเมตร จากข้อมูลในปี ค.ศ. 2007 มีประชากรราว 23,982 คน มีพื้นที่ 3,518 กม² ตั้งอยู่ริมฝั่งแม่น้ำเชกีตินโยนยา มีความสูงจากระดับน้ำทะเล 223 เมตร เป็นนครบาลเมื่อปี ค.ศ. 1911 เศรษฐกิจหลักที่สำคัญ คือ การเลี้ยงวัวและการปลูกกาแฟ อ้อย ข้าวโพด 

หมวดหมู่:เมืองในรัฐมีนัชเจไรช์
อีตาเปรูนา

**อีตาเปรูนา** () เป็นนครบาลที่ตั้งอยู่ในรัฐรีโอเดจาเนโร ประเทศบราซิล ตั้งอยู่ทางตะวันออกเฉียงเหนือของประเทศ มีประชากร 99,454 คน (ค.ศ. 2009) และมีพื้นที่ 1,106 ตารางกิโลเมตร

## อ้างอิง

หมวดหมู่:เมืองในรัฐรีโอเดจาเนโร
หางดง

**หางดง** อาจหมายถึง
* อำเภอหางดง จังหวัดเชียงใหม่
* ตำบลหางดง อำเภอหางดง จังหวัดเชียงใหม่
* ตำบลหางดง อำเภอฮอด จังหวัดเชียงใหม่
* วัดหางดง
* โรงเรียนหางดงรัฐราษฎร์อุปถัมภ์
หากพวกเรากำลังสบาย

**หากพวกเรากำลังสบาย** เป็นชื่อเพลงสำหรับเด็ก มีชื่อในภาษาอังกฤษว่า **If You're Happy and You Know It** ซึ่งนำทำนองมาจากเพลงแนวโฟล์คภาษาลัตเวียเดิม ในประเทศไทย ไม่มีหลักฐานชี้ได้ว่า ผู้ใดเป็นคนแต่งขึ้นมา แต่นิยมใช้ในการร้องเพลงเพื่อดึงดูดความสนใจของผู้ฟัง ในการสัมมนา หรือ ทำกิจกรรมต่าง ๆ ซึ่งเนื้อเพลงที่เป็นที่รู้จักกันอยู่ทั่วไป จะมีความว่า

"หากพวกเรากำลังสบาย จงตบมือพลัน 

หากพวกเรากำลังสบาย จงตบมือพลัน 

หากพวกเรากำลังมีสุข ปลดเปลื้องทุกข์ใด ๆ ทุกสิ่ง 

มัวประวิงอะไรกันเล่า จงตบมือพลัน"

"จงตบมือพลัน" นั้น อาจเป็นเป็นการทำอย่างอื่นก็ได้ เช่น การกระทืบเท้า การตบบ่าตัวเอง การหัวเราะ เป็นต้น

## เพลงในภาษาอังกฤษ
เพลงในภาษาอังกฤษนั้น จะใช้ชื่อว่า **If You're Happy and You Know It** ซึ่งประเทศไทยใด้นำทำนองเพลงและคำร้องมาแปลงเป็นรูปแบบภาษาไทย

If you're happy and you know it, clap your hands.

If you're happy and you know it, clap your hands.

If you're happy and you know it,

And you really want to show it,

If you're happy and you know it, clap your hands.

## โน้ตดนตรี
\relative c' { \key f \major \time 4/4 \partial 4 c8. c16 | f8. f16 f8. f16 f8. f16 e8. f16 | g2. c,8. c16 | g'8. g16 g8. g16 g8. g16 f8. g16 | a2. a8. a16 | bes8. bes16 bes8. bes16 d,8. d16 bes'8. bes16 | a8. a16 a8. g16 f8. f16 a8. a16 | g8. g16 g8. f16 e8. c16 d8. e16 | f2 \bar "|." }
\addlyrics {
If you're hap- py and you know it clap your hands,
If you're hap- py and you know it clap your hands,
If you're hap- py and you know it and you real- ly want to show it,
If you're hap- py and you know it clap your hands }


## อ้างอิง

หมวดหมู่:เพลงสำหรับเด็ก
วารสารศาสตร์เชิงคำนวณ

**วารสารศาสตร์เชิงคำนวณ** สามารถนิยามได้ว่าเป็นการประยุกต์ใช้คอมพิวเตอร์เพื่อกิจกรรมทางวารสารศาสตร์ เช่น การรวบรวมข้อมูล การจัดระเบียบข้อมูล การทำความเข้าใจข้อมูล การสื่อสารและแพร่กระจายข้อมูลข่าวสาร โดยรักษาคุณค่าของวารสารศาสตร์ เช่น ความเป็นธรรม ความแม่นยำ และภววิสัย สาขาดังกล่าวได้ดึงเอาแง่มุมเทคนิคต่าง ๆ จากวิทยาศาสตร์คอมพิวเตอร์ ซึ่งรวมถึงปัญญาประดิษฐ์, การวิเคราะห์เนื้อหา (การประมวลผลภาษาธรรมชาติ, คอมพิวเตอร์วิทัศน์, การได้ยิน), การสร้างภาพ, การทำให้เป็นลักษณะส่วนบุคคล, และระบบแนะนำ รวมไปถึงแง่มุมจากการใช้คอมพิวเตอร์เชิงสังคมและสารสนเทศศาสตร์

## ประวัติของสาขา
วารสารศาสตร์เชิงคำนวณเกิดขึ้นที่สถาบันเทคโนโลยีแห่งจอร์เจีย ในปี 2006 ที่ซึ่งเปิดสอนวิชาดังกล่าวในปี 2007 และ 2008 ในเดือนกุมภาพันธ์ 2008 จอร์เจียเทคเป็นเจ้าภาพจัดงาน Symposium on Computation and Journalism  ในแอตแลนตา จอร์เจีย โดยมีนักวิจัยด้านคอมพิวเตอร์และนักวารสารเข้าร่วมหลายร้อยคน
ในเดือนกรกฎาคม 2009 ศูนย์เพื่อการศึกษาขั้นสูงทางพฤติกรรมศาสตร์ (Center for Advanced Study in the Behavioral Sciences - CASBS) ที่มหาวิทยาลัยสแตนฟอร์ด เป็นเจ้าภาพจัดงานอบรมเชิงปฏิบัติการ เพื่อผลักดันสาขาดังกล่าวต่อไปอีก.

## สาขาที่เกี่ยวข้อง
* วารสารศาสตร์ฐานข้อมูล (หรือรู้จักในอีกชื่อหนึ่งว่า การใช้คอมพิวเตอร์ในงานข่าว)
* วารสารศาสตร์ข้อมูล (ขยายความสนใจของการสืบสวนข้อมูลไปสู่กระบวนการทำงาน จากการวิเคราะห์ข้อมูลไปสู่การสร้างภาพข้อมูล ไปสู่การเล่าเรื่องบนฐานของข้อค้นพบ)

## ทรัพยากร
* DocumentCloud project
* Computational+Journalism courses at Georgia Tech

## อ้างอิง

หมวดหมู่:วารสารศาสตร์
มาร์ตี นาตาเลกาวา

thumb|ราเดน โมฮัมมัด มาร์ตี มูลียานา นาตาเลเกวา
**ระเด่น โมฮัมมัด มาร์ตี มูลียานา นาตาเลเกวา** (เกิด 22 มีนาคม ค.ศ. 1963 ที่บันดุง ประเทศอินโดนีเซีย)  เป็นนักการทูตชาวอินโดนีเซีย ปัจจุบันเป็นรัฐมนตรีกระทรวงต่างประเทศอินโดนีเซีย  โดยตำแหน่งก่อนหน้านี้เคยเป็นเอกอัครราชทูตอินโดนีเซียประจำสหราชอาณาจักร  และเคยเป็นเอกอัครราชทูตผู้แทนถาวรอินโดนีเซีย ประจำสหประชาชาติ ณ นครนิวยอร์ก

นาตาเลเกวาจบการศึกษาชั้นมัธยมที่สหราชอาณาจักร และศึกษาต่อด้านปรัชญาที่มหาวิทยาลัยเคมบริดจ์  และวิทยาลัยเศรษฐศาสตร์และรัฐศาสตร์แห่งลอนดอน มหาวิทยาลัยลอนดอน 

นาตาเลเกวาสมรสกับ ศรัณยา บำรุงพงศ์ บุตรสาวของเอกอัครราชทูต ศักดิชัย บำรุงพงศ์ หรือ "เสนีย์ เสาวพงศ์" นักการทูต นักหนังสือพิมพ์ และนักเขียนชาวไทย  มีบุตร 3 คน

## อ้างอิง

หมวดหมู่:นักการเมืองอินโดนีเซีย
หมวดหมู่:นักการทูตชาวอินโดนีเซีย
หมวดหมู่:เอกอัครรัฐทูตอินโดนีเซียประจำสหราชอาณาจักร
หมวดหมู่:ศิษย์เก่าจากมหาวิทยาลัยเคมบริดจ์
หมวดหมู่:ศิษย์เก่าจากวิทยาลัยเศรษฐศาสตร์และรัฐศาสตร์แห่งลอนดอน
หมวดหมู่:บุคคลจากบันดุง
ปืนใหญ่อัตตาจรซีซาร์

[thumb|ฮาวอิตเซอร์ซีซาร์บน[อูนีม็อก อู2450เอ็ล แชสซีขับเคลื่อนหกล้อ]]
thumb|400px|แผนที่ซีซาร์ประจำการเป็นสีน้ำเงิน

**ซีซาร์** (CAESAR; ย่อมาจากภาษาฝรั่งเศส *CAmion Équipé d'un Système d'ARtillerie* แปลว่า รถบรรทุกที่ติดตั้งปืนใหญ่) เป็นระบบปืนใหญ่ขนาด 155 ม.ม. ติดตั้งบนรถบรรทุกหุ้มเกราะขนาด 6 ล้อ ออกแบบและพัฒนาโดยบริษัท เกียท อินดัสทรีส์ รัฐวิสาหกิจของประเทศฝรั่งเศส เริ่มเข้าประจำการครั้งแรกในปี พ.ศ. 2551 กับกองทัพฝรั่งเศส

ระบบซีซาร์สามารถปฏิบัติการโดยใช้ทหารประจำการ 5 นาย ในกรณีเร่งด่วนสามารถใช้ทหารประจำการเพียง 3 นาย บรรทุกกระสุนปืนใหญ่ 18 นัด มีอัตราการยิง 6 นัดต่อนาที ระยะหวังผล 40 กิโลเมตร คำนวณการยิงโดยอัตโนมัติด้วยระบบนำร่องเฉื่อย (Inertial Navigation System - INS) โดยใช้คอมพิวเตอร์ ระบบจับความเร่ง และไจโรสโคป โดยสามารถติดตั้งระบบและพร้อมยิงได้ภายในสองนาที

ปัจจุบันระบบซีซาร์มีประจำการในกองทัพฝรั่งเศส กองทัพบกไทย (6 ชุด) กองทัพอินโดนิเซีย (37 ชุด) กองทัพเลบานอน (28 ชุด) และกองทัพซาอุดิอาระเบีย (76 ชุด)

## อ้างอิง
;การอ้างอิง

หมวดหมู่:ปืนใหญ่อัตตาจร
การคัดพลดับเบิลยูดับเบิลยูอี พ.ศ. 2554

[right|thumb|[จอห์น ซีนา เป็นนักมวยปล้ำคนแรกที่ถูกดราฟท์ถึง 2 ครั้งในคืนเดียวกัน]]

**การคัดพลดับเบิลยูดับเบิลยูอี พ.ศ. 2554** เป็นการคัดพล (draft) ของรายการดับเบิลยูดับเบิลยูอี เพื่อแลกเปลี่ยนตัวนักมวยปล้ำทั้งสองค่าย ระหว่างค่ายรอว์ และ สแมคดาวน์ และเป็นการเพิ่มเติมอรรถรสใหม่ ๆ ให้กับรายการแต่ละค่ายนั้น โดยครั้งนี้ถูกจัดขึ้นในศึกรอว์เมื่อวันที่ 25 เมษายน ค.ศ. 2011 ทางช่อง ยูเอสเอ เน็ตเวิร์ค ที่สนาม RBC Center Raleigh, North Carolina ส่วนการดราฟท์เพิ่มเติมทาง WWE จะประกาศทางเว็บไซต์ WWE.com โดยจะเริ่มการดราฟท์ตั้งแต่เวลา 24.00 น. ตามเวลาในสหรัฐอเมริกา

## การดราฟท์นักมวยปล้ำ
การดราฟท์นักมวยปล้ำ โดยจะเริ่มจากนำนักมวยปล้ำของค่ายรอว์ และ สแมคดาวน์ มาเจอ ในแมทช์ที่แล้วแต่ผู้จัดการทั่วไปจะเป็นคนกำหนด ค่ายไหนชนะ ค่ายนั้นจะมีสิทธิ์เลือกนักมวยปล้ำได้แค่ 1 - 2 คน เท่านั้น

### การดราฟท์ทางรายการโทรทัศน์
#### ผลการปล้ำเพื่อหาผู้ชนะของแต่ละค่าย

#### รายชื่อนักมวยปล้ำที่ถูกดราฟท์

## การดราฟท์เพิ่มเติม
ทาง WWE จะประกาศทางเว็บไซต์ WWE.com โดยจะเริ่มการดราฟท์ตั้งแต่เวลา 24.00 น. ตามเวลาในสหรัฐอเมริกา ในวันอังคารที่ 26 เมษายน ค.ศ. 2011 ที่ผ่านมา

#### รายชื่อนักมวยปล้ำที่ถูกดราฟท์เพิ่มเติม
[thumb|right|[เชมัส ได้ถูกดราฟท์เพิ่มเติมเป็นคนสุดท้าย]]
}
|style="background: #ffd0bd"|Raw
|Member of The Usos
|-
|
|style="background: #ffd0bd"|Raw
|
|style="background:#ccf"|SmackDown
|
|-
|
|style="background: #ffd0bd"|Raw
|JTG
|style="background:#ccf"|SmackDown
|
|-
|
|style="background:#ccf"|SmackDown
|
|style="background: #ffd0bd"|Raw
|
|-
|
|style="background:#ccf"|SmackDown
|
|style="background: #ffd0bd"|Raw
|
|-
|
|style="background:#ccf"|SmackDown
|
|style="background: #ffd0bd"|Raw
|
|-
|
|style="background: #ffd0bd"|Raw
|
|style="background:#ccf"|SmackDown
|
|-
|
|style="background:#ccf"|SmackDown
|Natalya
|style="background: #ffd0bd"|Raw
|
|-
|
|style="background: #ffd0bd"|Raw
|
|style="background:#ccf"|SmackDown
|
|-
|
|style="background: #ffd0bd"|Raw
|
|style="background:#ccf"|SmackDown
|Never appeared on this brand as his contract was released 
|-
|
|style="background:#ccf"|SmackDown
|
|style="background: #ffd0bd"|Raw
|Member of The Usos
|-
|
|style="background: #ffd0bd"|Raw
|
|style="background:#ccf"|SmackDown
|
|-
|
|style="background:#ccf"|SmackDown
|
|style="background: #ffd0bd"|Raw
|
|-
|
|style="background:#ccf"|SmackDown
|
|style="background: #ffd0bd"|Raw
|
|-
|
|style="background:#ccf"|SmackDown
|Tamina
|style="background: #ffd0bd"|Raw
|
|-
|
|style="background: #ffd0bd"|Raw
|
|style="background:#ccf"|SmackDown
|
|-
|
|style="background:#ccf"|SmackDown
|
|style="background: #ffd0bd"|Raw
|Never appeared on this brand as he had not been given a Smackdown contract until he signed on Raw brand
|-
|
|style="background: #ffd0bd"|Raw
|
|style="background:#ccf"|SmackDown
|
|-
|
|style="background:#ccf"|SmackDown
|Sheamus
|style="background: #ffd0bd"|Raw
|WWE United States Champion
|}

## ดูเพิ่ม
* ดับเบิลยูดับเบิลยูอี ดราฟท์

## อ้างอิง

## แหล่งข้อมูลอื่น
* Official website
* The WWE Draft's biggest moments
* History of the WWE Draft

หมวดหมู่:ดับเบิลยูดับเบิลยูอี ดราฟท์
รายนามผู้ได้รับรางวัลรามอน แมกไซไซ

**รายนามผู้ได้รับ[[รางวัลรามอน แมกไซไซ]]**

## บริหารรัฐกิจ

* 1965  ป๋วย อึ๊งภากรณ์- ไทย
* 1966  ฝน แสงสิงแก้ว- ไทย
* 1981  ประเวศ วะสี  - ไทย
* 1992  จำลอง ศรีเมือง  - ไทย
* 1997  อานันท์ ปันยารชุน  - ไทย
* 2005 จอน อึ๊งภากรณ์  - ไทย

## บริการสาธารณะ

* 1961 นิลวรรณ ปิ่นทอง - ไทย
* 1967 หม่อมเจ้าสิทธิพร กฤดากร - ไทย
* 1978 ประทีป อึ้งทรงธรรม ฮาตะ - ไทย
* 1983 เฟื้อ หริพิทักษ์ - ไทย
* 1984 ทองใบ ทองเปาด์ - ไทย
* 1991 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี - ไทย
* 1994 มีชัย วีระไวทยะ - ไทย
* 1998 โสภณ สุภาพงษ์- ไทย
* 2005 เตเตน มัสดูคิ - อินโดนีเซีย 
* 2005 วี ศานตะ - อินเดีย
* 2008 เทอดชัย ชีวะเกตุ - ไทย
* 2009 ดร.กฤษณา ไกรสินธุ์ - ไทย
* 2019 อังคณา นีละไพจิตร - ไทย

## ผู้นำชุมชน

* 1959 ทะไลลามะ องค์ที่สิบสี่- ทิเบต
* 1973 กระแส ชนะวงศ์- ไทย
* 1987  อารี วัลยะเสวี - ไทย
* 2004 ประยงค์ รณรงค์- ไทย
* 2005 สมบัด สมพอน - ลาว

## วารสารศาสตร์ วรรณกรรม และศิลปะการสื่อสารเชิงสร้างสรรค์

* 2005 มาติเออร์ เราะห์มาน - บังคลาเทศ

## สันติภาพและความเข้าใจระหว่างประเทศ

* 1961  เจนีวีฟ คอลฟิลด์- ไทย ,สหรัฐอเมริกา
* 1988  โครงการหลวง - ไทย
* 1989  สถาบันเทคโนโลยีแห่งเอเชีย - ไทย
* 2006 ซันดุก รูอิต - เนปาล

## ผู้นำในภาวะฉุกเฉิน

* 2005 ฮูเยรัน ยูน - เกาหลีใต้
* 2010 ทาดาโตชิ อากิบะ - ญี่ปุ่น

หมวดหมู่:ผู้ได้รับรางวัลแมกไซไซ
ซีซาร์

**ซีซาร์**หรือ **คาเอซาร์** (Caesar, Cæsar หรือ César) สามารถหมายถึง
* จูเลียส ซีซาร์ (100–44 BC)
* ออกุสตุส ซีซาร์ (63 BC-14 AD)
* เกอุส จูเลียส ซีซาร์ (140–85 BC) บิดาของจูเลียส ซีซาร์
* ซีซาร์ (ตำแหน่ง) ชื่อตำแหน่งจักรพรรดิของจักรวรรดิโรมัน จักรวรรดิไบแซนไทน์ และจักรวรรดิออตโตมัน
* ซีซาร์สลัด สลัดผักชนิดหนึ่งประกอบด้วย ผักกาดหอม ขนมปังครูต็อง ปาร์เมซ็องชีส ไข่ วูสเตอร์ซอส น้ำมันมะกอก และพริกไทยดำ ตั้งชื่อตาม ซีซาร์ คาร์ดีนี (1896–1956) ชาวเม็กซิโก ที่เป็นผู้คิดสูตร
* ซีซาเรียน (Caesarean) หรือ การผ่าท้องทำคลอด
* ปืนใหญ่อัตตาจรซีซาร์
* ซีซาร์สพาเลซ (Caesars Palace) โรงแรมในลาสเวกัส
* รางวัลซีซาร์ (César Award) รางวัลภาพยนตร์ของฝรั่งเศส ตั้งชื่อตาม ซีซาร์ บาลดักซีนี (1921–1998) ตั้งแต่ พ.ศ. 2518
จังหวัดอีสต์ฟลานเดอส์

**อีสต์ฟลานเดอส์** () หรือ **โอสต์-ฟลานเดอเริน** () เป็นจังหวัดหนึ่งของแคว้นเฟลมิชซึ่งเป็นหนึ่งในสามแคว้นของประเทศเบลเยียม โดยทางเหนือมีพื้นที่ติดต่อกับจังหวัดเซลันด์ของประเทศเนเธอร์แลนด์ ทางตะวันออกติดต่อกับจังหวัดแอนต์เวิร์ปและจังหวัดเฟลมิชบราบันต์ ทางใต้ติดต่อกับจังหวัดแอโน และทางตะวันตกติดต่อกับจังหวัดเวสต์ฟลานเดอส์ของประเทศเบลเยียม

อีสต์ฟลานเดอส์มีเมืองหลวงชื่อเกนต์ และมีพื้นที่ 3,007 ตารางกิโลเมตร แบ่งออกเป็น 6 เขต ซึ่งแบ่งออกเป็นเทศบาลรวม 65 เทศบาล แม่น้ำสายหลักของจังหวัดนี้คือแม่น้ำสเกลต์

## เขตการปกครอง
จังหวัดอีสต์ฟลานเดอส์ประกอบด้วย 6 เขต () ได้แก่ เขตอาลสต์ เขตแด็นเดอร์โมนเดอ เขตเอโกล เขตเกนต์ เขตเอาเดอนาร์เดอ และเขตซินต์-นีกลาส

ไฟล์:ArrAalstLocation.png|เขตอาลสต์
ไฟล์:ArrDendermondeLocatie.png|เขตแด็นเดอร์โมนเดอ
ไฟล์:ArrEekloLocation.png|เขตเอโกล
ไฟล์:ArrGentLocatie.png|เขตเกนต์
ไฟล์:ArrOudenaardeLocatie.png|เขตเอาเดอนาร์เดอ
ไฟล์:ArrSint-NiklaasLocatie.png|เขตซินต์-นีกลาส


แบ่งเป็นเขตตุลาการ () ได้ 3 เขต ได้แก่ เขตตุลาการแด็นเดอร์โมนเดอ เขตตุลาการเกนต์ และเขตตุลาการเอาเดอนาร์เดอ

ไฟล์:Judicial Arrondissement Dendermonde Belgium Map.PNG|เขตตุลาการแด็นเดอร์โมนเดอ
ไฟล์:Judicial Arrondissement Ghent Belgium Map.PNG|เขตตุลาการเกนต์
ไฟล์:Judicial Arrondissement Oudenaarde Belgium Map.PNG|เขตตุลาการเอาเดอนาร์เดอ


และแบ่งย่อยเป็น 65 เทศบาล () ดังแผนที่นี้
ไฟล์:Oost-VlaanderenGemeenten.png

## อ้างอิง

## แหล่งข้อมูลอื่น

* เว็บไซต์อย่างเป็นทางการของจังหวัดอีสต์ฟลานเดอส์


อีสต์ฟลานเดอส์
หมวดหมู่:แคว้นเฟลมิช
วิทยุอินเทอร์เน็ต

**วิทยุอินเทอร์เน็ต** หรือวิทยุออนไลน์ หมายถึงวิทยุที่ออกอากาศในอินเทอร์เน็ตหรือเครือข่ายออนไลน์ แบบการถ่ายทอดสดผ่านสัญญาณต่อเนื่อง มีเว็บไซต์ต่าง ๆ ที่ให้บริการวิทยุอินเทอร์เน็ต

ปัจจุบันนี้วิทยุอินเทอร์เน็ตเป็นที่นิยมเพราะสามารถฟังได้โดยใช้อุปกรณ์ที่เข้าถึงอินเทอร์เน็ตได้ในการฟัง และสามารถฟังได้จากทั่วโลก (ถ้าอินเทอร์เน็ตนั้นไม่ถูกจำกัดการเข้าถึง) เช่น สามารถฟังวิทยุอินเทอร์เน็ตที่ออกอากาศจากต่างประเทศ หรือจากจังหวัดอื่น ๆ ได้ โดยไม่มีข้อจำกัดด้านระยะทางการส่งคลื่นวิทยุ แตกต่างจากสถานีวิทยุกระจายเสียง (สถานีวิทยุที่ใช้คลื่นความถี่ เช่นคลื่นระบบเอฟเอ็มหรือเอเอ็ม) ที่อาจมีข้อจำกัดนี้ (ปัจจุบันสถานีวิทยุกระจายเสียงแบบใช้คลื่นความถี่บางรายอาจมีการออกอากาศทางอินเทอร์เน็ตไปด้วยในเวลาเดียวกัน) และเนื่องจากวิทยุอินเทอร์เน็ตเป็นการออกอากาศแบบมีแต่สัญญาณเสียงเพียงอย่างเดียว โดยไม่มีสัญญาณภาพเลย ผู้ฟังจึงอาจจะไม่จำเป็นต้องใช้อินเทอร์เน็ตที่มีความเร็วสูงมากในการรับฟัง เมื่อเทียบกับโทรทัศน์อินเทอร์เน็ตที่มีทั้งสัญญาณภาพและเสียง

หมวดหมู่:รูปแบบสื่อ
หมวดหมู่:การแพร่สัญญาณทางอินเทอร์เน็ต
ลินดา แม็กแมน

**ลินดา แมร์รี แม็กแมเฮิน** (Linda Marie McMahon) เกิดวันที่ 4 ตุลาคม ค.ศ. 1948 เป็นผู้จัดการมวยปล้ำอาชีพ, นักการเมือง ปัจจุบันดำรงตำแหน่งรัฐมนตรีว่าการกระทรวงศึกษาธิการสหรัฐ และเคยดำรงตำแหน่งผู้อำนวยการการบริหารธุรกิจขนาดย่อมสหรัฐ

## อ้างอิง

## แหล่งข้อมูลอื่น
*WWE Corporate Bio 
*East Carolina University Alumni Profile 

หมวดหมู่:นักการเมืองอเมริกัน
หมวดหมู่:ผู้บริหารมวยปล้ำอาชีพ‎
หมวดหมู่:บุคคลจากรัฐคอนเนทิคัต
หมวดหมู่:บุคคลจากรัฐนอร์ทแคโรไลนา
หมวดหมู่:ผู้บริหารดับเบิลยูดับเบิลยูอี
บาอัล (ปิศาจ)

thumb|250px|ภาพวาดของบาอัลใน ''Dictionnaire Infernal''

**บาอัล** หรือ **บาเอล** (; ) เป็น 1 ใน 7 เจ้าชายแห่งนรก เป็นที่ถูกกล่าวถึงอย่างกว้างขวางในพันธสัญญาเดิมว่าเป็นเทวรูปนอกรีตที่สำคัญของชาวฟินีเซีย

ในทางปิศาจวิทยานั้น ทั้งกุญแจย่อยของโซโลมอน บท*อาร์สโกเอเทีย* และ ซูโดโมนาร์เชีย แดโมนัม ก็ระบุถึงบาเอลเป็นปิศาจตนที่ 1 เป็นราชาผู้ปกครองทิศตะวันออกและมีอสูรใต้บังคับบัญชา 66 กอง มีอำนาจทำให้ผู้อัญเชิญล่องหนได้ บาเอลนั้นสามารถปรากฏร่างเป็นแมว คางคก ผู้ชาย หรือทั้งสามอย่างรวมกันในร่างเดียว ในหนังสือ Dictionnaire Infernal นั้นได้วาดบาอัลในลักษณะนี้ โดยมีขาแบบแมงมุมด้วย

ในหนังสือแกรนด์กริมมัวร์ ระบุว่าบาอัลเป็นหนึ่งในปิศาจใต้บังคับบัญชาของลูซิฟุจ โรฟอคัล

## ดูเพิ่ม
* บาอัล

## อ้างอิง
* Johann Weyer, *Pseudomonarchia Daemonum*, Twilit Grotto: Archives of Western Esoterica

หมวดหมู่:ปิศาจ
นที ธีระโรจนพงษ์

**[[นที ธีระโรจนพงษ์]]** เป็นผู้ที่เคลื่อนไหวทางการเมืองและสังคมในประเด็นเกี่ยวกับเรื่องบุคคลที่มีความหลากหลายทางเพศ 

เกิดเมื่อวันที่ 31 ตุลาคม พ.ศ. 2499 ในครอบครัวคนไทยเชื้อสายจีน  ที่อำเภอสองพี่น้อง จังหวัดสุพรรณบุรี โดยเป็นลูกชายคนสุดท้องของครอบครัวนายเซ่หลี และนางกิม แซ่ตั้ง  จบชั้นประถมศึกษาที่โรงเรียนวัดทุ่งคอก (สุวรรณสาธุกิจ) จากนั้นมาต่อชั้นมัธยมศึกษาตอนต้นที่โรงเรียนกำแพงแสนวิทยา จังหวัดนครปฐม และชั้นมัธยมศึกษาตอนปลายที่โรงเรียนทวีธาภิเศก กรุงเทพมหานคร  จบปริญญาตรีด้านเทคนิคการแพทย์ จากคณะแพทยศาสตร์ จุฬาลงกรณ์มหาวิทยาลัย และจบปริญญาโทด้านเศรษฐศาสตร์การเมือง จากคณะสังคมศาสตร์ มหาวิทยาลัยเชียงใหม่ ด้วยเกรดเฉลี่ย 4.00 

เมื่อเรียนจบปริญญาตรีแล้ว ได้ทำงานที่เกี่ยวข้องกับวิชาที่เรียนมาอยู่เพียง 5 ปีเท่านั้น จากนั้นก็ไปเรียนต่อทางด้านแจ๊ซแดนซ์ ที่เมืองบอสตัน สหรัฐอเมริกา กลับมาพำนักที่ประเทศไทยเมื่อปี พ.ศ. 2528 โดยตั้งกลุ่มคณะนักแสดงเผยแพร่แจ๊ซแดนซ์ให้เป็นที่รู้จักในวงกว้าง ในนามของ "กลุ่มเส้นสีขาว" ในฐานะนักแสดงนำและรณรงค์เรื่องโรคเอดส์

ในปี พ.ศ. 2547 ได้ตั้งกลุ่มเกย์การเมืองไทย โดยดำรงตำแหน่งเป็นประธาน เพื่อผลักดันกลุ่มคคนรักเพศเดียวกันเข้าสู่กิจกรรมทางการเมือง ซึ่งบทบาทของนทีมักจะเป็นผู้ที่ออกมาให้ความเห็นหรือเคลื่อนไหวเกี่ยวกับประเด็นทางเพศหรือประเด็นของบุคคลเพศที่สามอยู่บ่อย ๆ ซึ่งก็มีผู้วิพากษ์วิจารณ์อยู่บ่อย ๆ บ้างก็ตั้งข้อสังเกตว่าทำไปเพราะอยากดังหรือเปล่า

ในการเลือกตั้งสมาชิกวุฒิสภา เมื่อปี พ.ศ. 2549 ได้ลงรับสมัครเลือกตั้งในพื้นที่กรุงเทพมหานคร ได้เบอร์ 14 แต่ไม่ได้รับการเลือกตั้ง

ปัจจุบัน เป็นผู้เสนอแนวความคิดเรื่อง "กุลเกย์" ออกสู่สังคม โดยมีความหมายถึง การให้บุคคลที่เป็นเกย์หรือกะเทย มีบุคลิกเรียบร้อย ไม่ก้าวร้าวไม่หยาบคาย เป็นต้น

ชีวิตส่วนตัว เป็นบุคคลที่ยอมรับว่าตัวเองเป็นบุคคลเพศที่สามมาตั้งแต่เด็ก ๆ โดยเรียกตัวเองว่า "เกย์นที" ปัจจุบันพำนักอยู่ที่จังหวัดเชียงใหม่ ซึ่งเจ้าตัวให้เหตุผลว่าชื่นชอบในวัฒนธรรมแบบล้านนา โดยใช้ชีวิตอยู่กับคนรักซึ่งเป็นผู้ชายมาแล้วนานกว่า 20 ปี และมีตำแหน่งเป็นเลขานุการของกลุ่มเชียงใหม่อารยะด้วย

ปัจจุบันเป็นผู้ต้องขัง คดี แชร์ลูกโซ่

## อ้างอิง

หมวดหมู่:บุคคลจากอำเภอสองพี่น้อง
หมวดหมู่:บุคคลจากจังหวัดเชียงใหม่
หมวดหมู่:ชาวไทยเชื้อสายจีน
หมวดหมู่:ชาวไทยที่มีความหลากหลายทางเพศ
หมวดหมู่:นักแสดงชาวไทย
หมวดหมู่:บุคคลจากโรงเรียนทวีธาภิเศก
หมวดหมู่:บุคคลจากคณะสหเวชศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะสังคมศาสตร์ มหาวิทยาลัยเชียงใหม่
หมวดหมู่:การเมืองภาคประชาชน
หมวดหมู่:ชาวไทยที่สมรสเพศเดียวกัน